รักแห่งสยาม
รักแห่งสยาม เป็นภาพยนตร์ไทย กำกับโดย ชูเกียรติ ศักดิ์วีระกุล นำแสดงโดย สินจัย เปล่งพานิช, เฌอมาลย์ บุญยศักดิ์, ทรงสิทธิ์ รุ่งนพคุณศรี, มาริโอ้ เมาเร่อ และ วิชญ์วิสิฐ หิรัญวงษ์กุล มีเนื้อหาเกี่ยวกับความรัก และการค้นหาตัวตน ผ่านมุมมองของเด็กชายสองคน โดยมีสยามสแควร์เป็นสถานที่เชื่อมโยงเรื่องราวทั้งหมด ซึ่งการถ่ายทำเป็นไปอย่างยากลำบาก เนื่องจากสยามสแควร์เป็นสถานที่ซึ่งมีผู้คนพลุกพล่านเป็นอุปสรรคต่อการถ่ายทำ
บ่วงรักกามเทพ
บ่วงรักกามเทพ เป็นละครโทรทัศน์ที่ผลิตโดย เอ็กแซ็กท์ ในเครือของแกรมมี่ ดัดแปลงจากนวนิยาย เรื่อง "ดอกไม้สีเพลิง" ของ บุษยมาส (นามปากกา) บทโทรทัศน์โดย ณัฐิยา ศิรกรวิไล กำกับการแสดงโดย นิพนธ์ ผิวเณร โดยได้นักแสดงมากฝีมือ อาทิ น้ำทิพย์ จงรัชตวิบูลย์, ณวัฒน์ กุลรัตนรักษ์, อรจิรา แหลมวิไล , ปกรณ์ มะโน , นิรุตติ์ ศิริจรรยา , ดวงตา ตุงคะมณี , รัญญา ศิยานนท์ ,พิชญ์นาฏ สาขากร , สันติสุข พรหมศิริ , สินิทธา บุญยศักดิ์ , ชยธร เศรษฐจินดา ออกอากาศทุกวันจันทร์-พฤหัสบดี ทางช่อง 5 ในเวลาหลังข่าวภาคค่ำ ออกอากาศวันแรก 16 มีนาคม พ.ศ. 2552 ตอนสุดท้ายเมื่อวันที่ 30 เมษายน พ.ศ. 2552